**TÁJÉKOZTATÓ**

**2018. július 1. napjától** hatályba lépő törvényi szabályozás változás alapján a bv. szerv területén kívülről érkező csomagban élelmiszer, tisztálkodási szer, dohánytermék, valamint - **a (7) bekezdésben meghatározottak kivétellel** (ha a bv. intézet nem tudja biztosítani, külön engedéllyel) - gyógyszer, gyógyászati segédeszköz vagy gyógyhatású készítmény **nem küldhető**!

A csomag mindazokat a tárgyakat tartalmazhatja, amelyeket az elítélt **engedéllyel** magánál tarthat.

Az elítélt kapcsolattartója az élelmiszert, tisztálkodási szert, dohányterméket tartalmazó csomagot ellenérték megfizetése mellett a bv. intézet területén működő, a személyes szükségletekre fordítható összeg levásárlására kijelölt üzletben a jogszabályban meghatározott módon **megvásárolhatja**.

Az ilyen csomag fogadása beleszámít a (2) bekezdésben **(havonta)** meghatározott gyakoriságba.

Az elítélt a (2) bekezdésben meghatározott **gyakoriságon felül** (havonta) **negyedévente egy alkalommal** kizárólag **ruhaneműt**, illetve **lábbelit tartalmazó csomagot** is fogadhat.

Az elítélt kapcsolattartója a Bv. tv. 176. § (5) bekezdése szerinti csomagot (élelmiszert, tisztálkodási szert, dohányterméket tartalmazó csomagot) a személyes szükségletekre fordítható összeg levásárlására kijelölt üzlet kínálatából rendelheti meg:

a1) a bv. szerv által működtetett **internetes** felületen az ellenérték átutalásával, vagy

b1) a **látogatás** **során** az ellenérték **készpénzben** történő megfizetésével.

A bv. intézet az elítélt részére a csomagot

a) az a1) pont szerinti esetben az ellenérték beérkezését,

b) a b1) pont szerinti esetben a ***látogatást követő*** **három munkanapon belül** adja át.

Látogatói egységcsomagok értéke:

**2.500,-Ft 5.000,-Ft 7.500,- Ft 10.000,-Ft**